Jean-Baptiste Victor Fauret

**Jean-Baptiste Fauret** (1902–1984) var en fransk katolsk biskop som virket i afrikamisjonene.
## Liv og virke
### Prest
Han ble med lem av spiritanerne og ble ordinert til spiritansk misjonsprest i en alder av 24 år den 28. oktober 1926, og året etter ble han sendt til Gabon-misjonen, til det apostoliske vikariat Libreville. I løpet av sitt første tiårige opphold var han suksessivt misjonsprest i Ndjolé og Port-Gentil, og deretter i Libreville, som direktør for mindreseminaret og til slutt som leder for prokuratorkontoret ved *Sainte-Marie-misjonen*.

I 1931, etter en permisjon i Frankrike, overtok han direktørstillingen for storseminaret i Fransk Ekvatorial-Afrika, som han selv hadde grunnlagt, og var der i tre år. Deretter vendte han tilbake til bushen, til Lambaréné, hvor han i ytterligere ti år viet seg utrettelig til den direkte misjon.

Han vendte tilbake til Libreville da han samtidig overtok stillingene som prokurator, generalvikar og ordenssuoerior (overordnet for alle de spiritanske kommuniteter i det apostoliske vikariatet  Libreville).

Det var Gabon som virkelig formet pater Faurets misjonærliv. Der hadde han en rekke ansvarsoppgaver, og utforsket hjertet av landet, som han omreiste flere ganger til fots og med kano. Han snakket flytende språkene fang og mpongwe.

### Apostolisk vikar av Loango
Han ble utnevnt til apostolisk vikar av Loango som titulærbiskop *in partibus* av *Araxa*, den 13. februar 1947, og ble bispeviet den 29. mai samme år i Rosenkransbasilikaen i Lourdes av den stedlige biskop Pierre-Marie Théas. Medkonsekrerende var biskop Clément Joseph Mathieu av Aire et Dax, og av René Marie Graffin, koadjutorbiskop av det apostoliske vikariat Yaoundé.    

Ved ankomsten til det franske Kongo ble han bare kort i Loango. Han etablerte raskt Pointe-Noire, som da opplevde rask vekst, som sete for det nye bispedømmet.

### Biskop av Pointe-Noire
Han ble biskop av Pointe-Noire fra opprettelsen av dette bispedømmet den 14. september 1955, og innsatt i sin katedral, *Vår Frue av Marias himmelfart*, den 6. april 1956.

### Forholdet til erkebiskop Marcel Lefebvre
Den 18. september 1947 var han medkonsekrerende ved bispevielsen av Marcel Lefebvre i *Notre-Dame-des-Anges-kirken* i Tourcoing nord i Frankrike. De to spiritanerne hadde samtidig undervist ved storseminaret i Libreville for å utdanne lokale prester. Biskop Fauret som sto erkebiskop Lefebvre svært nær under deres begges overlappende misjonsår i Gabon.

Noen tiår senere, da erkebiskop Lefebvre var blitt valgt til generalsuperior for Den hellige ånds kongregasjon (spiritanerne), deltok begge i Det andre Vatikankonsil. I det videre kritiserte biskop Fauret erkebiskop Lefebvre for hans personlige lederskap av kongregasjonen. 

Biskop Fauret trakk seg tilbake den 5. juni 1975, ga fakkelen videre til det lokale bispedømmepresteskapet i personen Godefroy-Emile Mpwati, returnerte til Frankrike og pensjonerte seg til misjonsseminaret i Chevilly-Larue (i departementet Val-de-Marne).

## Episkopalgenealogi
Hans episkopalgenealogi er:

* Kardinal Scipione Rebiba (1504–1577)
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe-Sigismond Gerdil, B. (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Biskop Eugène-Charles-Joseph de Mazenod (1782–1861) *1832
* Kardinal Joseph Hippolyte Guibert (1802–1886) *1842
* Kardinal François-Marie-Benjamin Richard de la Vergne (1819–1908) *1872
* Biskop Marie-Prosper-Adolphe de Bonfils (1841–1912) *1898
* Kardinal Louis-Ernest Dubois (1856–1929) *1901
* Erkebiskop Jean-Arthur Chollet (1862–1952) *1910
* Biskop Héctor Raphaël Quilliet (1859–1928) *1914
* Biskop Charles-Albert-Joseph Lecomte (1867–1934) *1921
* Kardinal Achille Liénart (1884–1973) *1928
* Biskop Edmond Vansteenberghe (1881–1943) *1938
* Biskop Pierre-Marie Théas (1894–1977) *1940
* Biskop *Jean-Baptiste Victor Fauret*. (1902–1984) *1947

## Referanser